ΑΠΟΦΑΣΗ ΤΗΣ ΕΠΙΤΡΟΠΗΣ

της 30ής Νοεμβρίου 1992

που επιτρέπει στα κράτη μέλη να εγκρίνουν προσωρινώς την εμπορία δασικού πολλαπλασιαστικού υλικού που δεν πληροί τις απαιτήσεις των οδηγιών 66/404/ΕΟΚ και 71/161/ΕΟΚ του Συμβουλίου

(92/566/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 66/404/ΕΟΚ του Συμβουλίου της 14ης Ιουνίου 1966 περί εμπορίας του δασικού πολλαπλασιαστικού υλικού (1), όπως τροποποιήθηκε τελευταία από την οδηγία 90/654/ΕΟΚ (2), και ιδίως το άρθρο 15,

την οδηγία 71/161/ΕΟΚ του Συμβουλίου της 30ής Μαρτίου 1971 περί κανόνων εξωτερικής ποιότητας του δασικού πολλαπλασιαστικού υλικού που αποτελεί αντικείμενο εμπορίας στο εσωτερικό της Κοινότητας (3), όπως τροποποιήθηκε τελευταία από την οδηγία 90/654/ΕΟΚ, και ιδίως το άρθρο 15,

τα αιτήματα ορισμένων κρατών μελών,

Εκτιμώντας:

ότι η παραγωγή πολλαπλασιαστικού υλικού των ειδών που αναφέρονται στο παράρτημα είναι, αυτή τη στιγμή, ανεπαρκής σε όλα τα κράτη μέλη με αποτέλεσμα να μην πληρούνται οι απαιτήσεις τους για πολλαπλασιαστικό υλικό σύμφωνα με τις διατάξεις της οδηγίας 66/404/ΕΟΚ ή 71/161/ΕΟΚ 7

ότι τρίτες χώρες δεν είναι σε θέση να παράσχουν επαρκείς ποσότητες πολλαπλασιαστικού υλικού των συγκεκριμένων ειδών το οποίο να παρέχει τις ίδιες εγγυήσεις με το κοινοτικό πολλαπλασιαστικό υλικό και να είναι σύμφωνο με τις διατάξεις των προαναφερομένων οδηγιών 7

ότι, γι' αυτό το λόγο, πρέπει να επιτραπεί στα κράτη μέλη να εγκρίνουν, για περιορισμένο χρονικό διάστημα, την εμπορία πολλλαπλασιαστικού υλικού των εν λόγω ειδών, το οποίο να πληροί λιγότερο αυστηρές απαιτήσεις, ώστε να καλυφθούν τα ελλείμματα πολλαπλασιαστικού υλικού σύμφωνου με τις απαιτήσεις των οδηγιών 66/404/ΕΟΚ ή 71/161/ΕΟΚ 7

ότι, για γενετικούς λόγους, το πολλαπλασιαστικό υλικό πρέπει να συλλέγεται στον τομέα προελεύσεως, στο φυσικό περιβάλλον των συγκεκριμένων ειδών και να παρέχονται οι αυστηρότερες δυνατές εγγυήσεις για τη διασφάλιση της ταυτότητας του υλικού 7

ότι, επιπλέον, το πολλαπλασιαστικό υλικό πρέπει να τίθεται σε εμπορία μόνον εάν συνοδεύεται από έγγραφο το οποίο περιλαμβάνει ορισμένες λεπτομερείς πληροφορίες σχετικές με το εν λόγω πολλαπλασιαστικό υλικό 7

ότι πρέπει, επιπλέον, να επιτρέπεται, σε κάθε κράτος μέλος, να χορηγεί άδεια εμπορίας στο έδαφός του σπόρων προς σπορά και φυτών προς φύτευση που πληρούν λιγότερο αυστηρές απαιτήσεις όσον αφορά την προέλευση, όπως ορίζεται στην οδηγία 66/404/ΕΟΚ, ή σπόρους προς σπορά που πληρούν λιγότερο αυστηρές απαιτήσεις όσον αφορά την ειδική καθαρότητα όπως ορίζεται στην οδηγία 71/161/ΕΟΚ εάν έχει εγκριθεί, στα πλαίσια της παρούσας απόφασης, η εμπορία τέτοιου υλικού στα λοιπά κράτη μέλη 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Σπόρων προς Σπορά και Πολλαπλασιαστικού Υλικού για τη Γεωργία, τη Φυτοκομία και τη Δασοκομία,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

1. Επιτρέπεται στα κράτη μέλη να εγκρίνουν την εμπορία, στο έδαφός τους, σπόρων προς σπορά που πληρούν λιγότερο αυστηρές απαιτήσεις όσον αφορά την προέλευση, όπως ορίζεται στο παράρτημα Ι και υπό την προϋπόθεση ότι έχει παρασχεθεί η απόδειξη που ορίζεται στο άρθρο 2 όσον αφορά τον τόπο παραγωγής του σπόρου και το υψόμετρο το οποίο συλλέχθηκε. Η ετικέτα των σπόρων προς σπορά πρέπει να αναφέρει: «Προοριζόμενο αποκλειστικά για [το αιτών κράτος μέλος ή μέλη]».

2. Επιτρέπεται στα κράτη μέλη να εγκρίνουν την εμπορία, στο έδαφός τους, φυτών προς φύτευση που έχουν ληφθεί από τους προαναφερόμενους σπόρους προς σπορά αρκεί το σχετικό επίσημο συνοδευτικό έγγραφο να αναφέρει «Προοριζόμενο αποκλειστικά για [αιτών κράτος μέλος ή μέλη]».

Άρθρο 2

1. Η απόδειξη που αναφέρεται στο άρθρο 1 παράγραφος 1 πρέπει να θεωρείται ότι παρέχεται όταν το πολλαπλασιαστικό υλικό ανήκει στην κατηγορία «πολλαπλασιαστικού υλικού αναγνωρισμένης προέλευσης» όπως ορίζεται στο σύστημα ΟΟΣΑ (Οργανισμός Οικονομικής Συνεργασίας και Ανάπτυξης) για τον έλεγχο του δασικού πολλαπλασιαστικού υλικού που διακινείται στο διεθνές εμπόριο, ή σε άλλη κατηγορία που ορίζεται στο εν λόγω σύστημα.

2. Σε περίπτωση που το σύστημα του ΟΟΣΑ, που αναφέρεται στην παράγραφο 1, δεν εφαρμόζεται στον τόπο προέλευσης του πολλαπλασιαστικού υλικού, πρέπει να μπορούν να γίνουν αποδεκτά άλλα επίσημα αποδεικτικά στοιχεία.

3. Όπου δεν μπορούν να παρασχεθούν επίσημες αποδείξεις τα κράτη μέλη δύνανται να αποδεχθούν άλλα μη επίσημα αποδεικτικά στοιχεία.

Άρθρο 3

Επιτρέπεται στα κράτη μέλη, σύμφωνα με τους όρους που ορίζονται στο παράρτημα ΙΙ και υπό την προϋπόθεση ότι παρέχεται η απόδειξη που ορίζεται στο άρθρο 2 όσον αφορά τον τόπο προέλευσης των σπόρων προς σπορά, να εγκρίνουν την εμπορία, στο έδαφός τους, φυτών προς φύτευση που έχουν παραχθεί από σπόρο που πληροί λιγότερο αυστηρές απαιτήσεις όσον αφορά την προέλευση. Το επίσημο έγγραφο που συνοδεύει τα φυτά προς φύτευση πρέπει να αναφέρει ρητώς «Προοριζόμενο αποκλειστικώς για [το αιτών κράτος μέλος ή μέλη]».

Άρθρο 4

Επιτρέπεται στα κράτη μέλη, σύμφωνα με τους όρους του παραρτήματος ΙΙΙ, να εγκρίνουν την εμπορία, στο έδαφός τους, σπόρων προς σπορά που δεν πληρούν τις σχετικές με την ειδική καθαρότητα απαιτήσεις του παραρτήματος Ι της οδηγίας 71/161/ΕΟΚ αρκεί το έγγραφο που απαιτείται βάσει του άρθρου 9 της οδηγίας 66/404/ΕΟΚ να φέρει τη διατύπωση:

«Σπόροι προς σπρά που δεν πληρούν τις προδιαγραφές ειδικής καθαρότητας» και η ετικέτα να αναφέρει: «Προοριζόμενοι αποκλειστικώς για [το αιτών κράτος μέλος ή μέλη]».

Άρθρο 5

Επιτρέπεται στα κράτη μέλη να εγκρίνουν την εμπορία, στο έδαφός τους, σπόρων προς σπορά και φυτών προς φύτευση των οποίων η εμπορία έχει επιτραπεί στα πλαίσια της παρούσας απόφασης αρκεί η ετικέτα ή το επίσημο έγγραφο, ανάλογα με την περίπτωση, να αναφέρουν ρητώς: «Προοριζόμενοι αποκλειστικώς για [το αιτών κράτος μέλος ή μέλη]».

Άρθρο 6

Οι εγκρίσεις που προβλέπονται στο άρθρο 1 παράγραφος 1, άρθρο 3 και άρθρο 5, εφόσον αφορούν την εισαγωγή στην Κοινότητα δασικού πολλαπλασιαστικού υλικού από τρίτες χώρες, θα λήξουν στις 30 Νοεμβρίου 1993. Οι εγκρίσεις, στο βαθμό που δεν αφορούν αυτά τα προϊόντα, λήγουν στις 31 Δεκεμβρίου 1995.

Άρθρο 7

Τα κράτη μέλη γνωστοποιούν στην Επιτροπή, προ της 1ης Ιανουαρίου 1994, τις προσότητες σπόρων προς σπορά ή, κατά περίπτωση, φυτών προς φύτευση που πληρούν λιγότερο αυστηρές απαιτήσεις και των οποίων έχει εγκριθεί η εμπορία εντός του εδάφους τους στα πλαίσια της παρούσας απόφασης. Η Επιτροπή ενημερώνει σχετικά τα λοιπά κράτη μέλη.

Άρθρο 8

Η παρούσα απόφαση απευθύνεται στα κράτη μέλη.

Βρυξέλλες, 30 Νοεμβρίου 1992. Για την Επιτροπή

Ray MAC SHARRY

Μέλος της Επιτροπής

ΕΠΙΓΡΑΦΗ

1. Κράτη μέλη >ΘΕΣΗ ΠΗΝΑΚΑ>

2. Κράτη προελεύσεως >ΘΕΣΗ ΠΗΝΑΚΑ>

3. Άλλες συντομογραφίες >ΘΕΣΗ ΠΗΝΑΚΑ>

ANEXO I - BILAG I - ANLAGE I - ΠΑΡΑΡΤΗΜΑ Ι - ANNEX I - ANNEXE I - ALLEGATO I - BIJLAGE I - ANEXO I

>ΘΕΣΗ ΠΗΝΑΚΑ>

ANEXO II - BILAG II - ANLAGE II - ΠΑΡΑΡΤΗΜΑ ΙΙ - ANNEX II - ANNEXE II - ALLEGATO II - BIJLAGE II - ANEXO II

>ΘΕΣΗ ΠΗΝΑΚΑ>

ANEXO III - BILAG III - ANLAGE III - ΠΑΡΑΡΤΗΜΑ ΙΙΙ - ANNEX III - ANNEXE III - ALLEGATO III - BIJLAGE III - ANEXO III

>ΘΕΣΗ ΠΗΝΑΚΑ>